**Kiri Zsófia Tímea (9/G)**

**A kokárda**

1848. március 15-e. Egy jelképe. Ez az a nap, amelyre minden magyar emlékszik, amely évszázadok múlva sem kerül feledésbe. E napon minden magyar felveszi kokárdáját, amelyet már március 14-én kikészített, vagy a kora reggeli sietésben keresgéli a szekrény mélyén. De a lényeg az, hogy a végén a felsőnk bal oldalán ott virít a piros, fehér és zöld színben pompázó kokárda. Közvetlen szívünk felett hordjuk a káprázó színeket, amelyeknek jelentésük: szabadság, testvériség, egyenlőség. Az első kokárdát Petőfi Sándor felesége, Szendrey Júlia készítette. Egy olyan nő, aki a szabadságért harcolt. Miatta lett a magyar kokárda ennek az ünnepünknek a jelképe, hiszen, ha nem áll ki több ezer magyar elé, nem mondja el vérpezsdítő beszédét, lehet, hogy nem is a kokárda lett volna a szimbóluma március 15-nek.

„*Ezt tűzzük kebleinkre mindannyian, kikben magyar vér és szabad szellem lángol!*” – szólt így még anno 1848-ban Júlia. A kokárda viselésével jelezte az összetartozást és az összefogást a magyar nép között. A forradalom és szabadságharc idején azonban a magyarok nem kaptak megfelelő önállóságot az osztrák császártól, és a forradalmi kormányzat bukása után Szendrey Júlia Svájcba menekült. Az egész életét a magyar nemzet szolgálatába állította, és a kokárda viselése csak egy módja volt annak, hogy kiálljon a magyarokért és a nemzeti érdekekért.

Azonban az igazság az, hogy hivatalosan nem Szendrey Júlia találta ki magát a kokárdát. Eredetileg az 1789-es évben készült egy franciaországi forradalomban. Legelőször Camille Desmoulins egy zöld gesztenyelevelet tett a kalapjára jelkép mutatásként, de mivel XVI. Lajos francia király testvérének személyes színe volt az ez, ezért ez a szimbólum nem volt hosszú életű. Helyette viszonylag hamar jött létre a kék és vörös színekkel díszitett kalap. Végül a magyar kokárda elődjét Gilbert du Motier de La Fayette készítette el, aki fehér, piros és kék színű szalagokat varrt össze.

Miért is fontos megtartani ezt az ünnepet? Talán azért, hogy a magyar nemzet ne feledje, tudatában tartsa a történelmünk egyik legfontosabb napját. Ebben van igazság, még akkora is, ha gyermekként csak 8. osztályban tudjuk meg a szabadságharc teljes történetét. Nem is ez a lényeg. Hanem az, hogy teljesen mindegy, hogy felnőtt, óvodás vagy iskolás ki tűzi a kokárdáját, még akkor is, ha nem tudja mi is történt igazán 1848. március 15-én, ugyanis ezzel a gesztussal kiáll az országa történelme mellett.